Ելնելով այն հանգամանքից, որ հոգեկան զարգացումը պայմանավորված է ժամանակի ընթացքում անհատի կոգնիտիվ բնութագրերի քանակական և որակական օրինաչափ փոփոխություններով [5, էջ 17], առաջնահերթ է դառնում երեխայի իմացական ոլորտի գնահատման ապահովումը: Երեխայի զարգացմանը նպաստում են ինչպես կյանքի արտաքին պայմանները, այնպես էլ երեխայի ներքին ռեսուրսները: Երեխայի հոգեկան զարգացումը ոչ միայն արտաքին ազդակների հանդեպ բնածին հատկությունների պարզ արտահայտումն ու ընկալումն է, այլ նրա ներքին հնարավորությունների և արտաքին միջավայրի պայմանների փոխկապվածության արդյունքը: